বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) শীতলক্ষ্যা বাংলাদেশ কোস্ট গার্ডের একটি বলেশ্বর-শ্রেণীর হারবার প্যাট্রোল বোট। এটি ডেসটিনি শিপবিল্ডিং অ্যান্ড ইঞ্জিনিয়ারিং, মালয়েশিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। নৌযানটি সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হারবার প্যাট্রোল বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর সাথে চুক্তি স্বাক্ষরিত হয়। এরই ধারাবাহিকতায়, বিসিজিএস শীতলক্ষ্যা নৌযানটি নির্মাণ করা হয় এবং ১৭ জানুয়ারি, ২০১৭ সালে কোস্ট গার্ডের নিকট হস্তান্তর করা হয়। উক্ত অনুষ্ঠানে প্রধান অতিথি হিসেবে উপস্থিত ছিলেন কোস্ট গার্ডের তৎকালীন মহাপরিচালক এডমিরাল আওরঙ্গজেব চৌধুরী। এছাড়া অন্যান্যের মধ্যে নারায়নগঞ্জ ডকইয়ার্ড এন্ড ইঞ্জিনিয়ারিং ওয়ার্কস লিঃ এর তৎকালীন ব্যবস্থাপনা পরিচালক কমডোর শেখ আরিফ মাহমুদসহ নৌবাহিনী এবং কোস্ট গার্ডের উর্ধ্বতন কর্মকর্তা, বিদেশী জাহাজ নির্মাণকারী প্রতিষ্ঠান ডেসটিনি শিপবিল্ডিং অ্যান্ড ইঞ্জিনিয়ারিং প্রতিষ্ঠানের প্রধান নির্বাহী কর্মকর্তা এবং নারায়নগঞ্জের স্থানীয় প্রশাসনের কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করে নৌযানটি নির্মাণ করা হয়।  বাংলাদেশের উপকূলীয় এলাকাগুলো এ দেশের অর্থনীতিতে গুরুত্বপূর্ণ ভূমিকা পালন করে। জলদস্যুতা, চোরাচালান, মাদক চোরাচালান এবং সামুদ্রিক দূষণ রোধের মাধ্যমে দেশের উপকূলীয় অঞ্চলের অর্থনৈতিক কর্মকাণ্ড রক্ষায় বাংলাদেশ কোস্ট গার্ড গুরুত্বপূর্ণ ভূমিকা পালন করে। নির্মিত এইচপিবি নৌযানটি এই ভূমিকাসমূহ সম্পাদন করতে কার্যকর হবে৷ নৌযানটির কার্যকরী সমুদ্র-রক্ষণ ক্ষমতা থাকার পাশাপাশি উপকূল এবং সৈকতের কাছাকাছি অগভীর জলে কাজ করার সক্ষমতা রয়েছে। এছাড়াও, নৌযানটি উপকূলীয় অঞ্চলে গুরুতর প্রাকৃতিক দুর্যোগের সময় ত্রাণ ও উদ্ধার অভিযান পরিচালনায় সহায়তা করতে সক্ষম।   বৈশিষ্ট্য ও যান্ত্রিক কাঠামো  বিসিজিএস শীতলক্ষ্যা নৌযানটির দৈর্ঘ্য , প্রস্হ , গভীরতা  এবং ওজন ২৫ টন।  নৌযানটিতে প্রচালনশক্তি হিসেবে রয়েছে:   ২টি  (২,৩০০ আরপিএম) বিশিষ্ট ভলভো পেন্টা ডি১৩-৮০০ ডিজেল ইঞ্জিন (সুইডেন);  ২টি  (১,৫০০ আরপিএম) বিশিষ্ট কোহলার ১৭ ইএফওজেডডি জেনারেটর (মার্কিন যুক্তরাষ্ট্র);  ২টি জেডএফ ৩১১এ গিয়ার বক্স (জার্মানি);   ২টি ৪ পাখাযুক্ত ফিক্সড পিটচ প্রোপেলার;  ২টি শ্যাফট।  নৌযানটির সর্বোচ্চ গতিবেগ ঘন্টায় । এছাড়াও নৌযানটি ১৪ জন (৩ জন ক্রু, ১১ জন যাত্রী) সদস্য নিয়ে একনাগাড়ে ৭ দিন সি স্টেট-৪ মাত্রায়  বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে:  ১টি ফুরুনো ডিআরএস৪ডব্লিউ র‍্যাডার (জাপান);  ১টি ডিজিপিএস রিসিভার (মার্কিন যুক্তরাষ্ট্র);  ১টি সাউন্ড ভেলোসিটি প্রোফাইলার (যুক্তরাজ্য);  ১টি চৌম্বকীয় কম্পাস (জাপান);  ১টি জিপিএস রিসিভার (ফুরুনো);  ১টি ইকো সাউন্ডার (কোডেন);  ১টি রাডার অ্যাঙ্গেল ইন্ডিকেটর;  ১টি ভিএইচএফ সেট (আইকম);  ৩টি ভিএইচএফ ওয়াকিটকি সেট (আইকম/মটোরোলা)।  জাহাজটির কর্মকর্তা এবং নাবিকদের জন্য রয়েছে:  ১টি কেবিন (কর্মকর্তার জন্য);  ১টি কেবিন (নাবিকদের জন্য- ৪টি বেডসহ);  ১টি কেবিন (অতিথিদের জন্য)। প্রতিটি কেবিন রান্না, খাবার ও বিনোদনের জন্য উপযুক্ত আসবাবপত্র এবং অন্যান্য জিনিসপত্র সহ সজ্জিত।   রণসজ্জা  বিসিজিএস শীতলক্ষ্যা নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ২টি টাইপ ৫৬ ১২.৭ মিমি বিমান-বিধ্বংসী মেশিনগান।   তথ্যসূত্র   বিষয়শ্রেণী:বাংলাদেশে নির্মিত জাহাজ বিষয়শ্রেণী:বাংলাদেশ কোস্ট গার্ডের জাহাজ